smcproject/ml-wiki-sentences huggingface dataset:
Éliane Gubin , Le Siècle des féminismes , préface de Michelle Perrot , Éditions de l'Atelier , 2004, page 199 .
Slava Liszek, Marie Guillot, de l'émancipation des femmes à celle du syndicalisme , L'Harmattan, Paris, 1994.
ISBN 2-7384-2947-5 , page 131 .
Max Ferré, Histoire du mouvement syndicaliste révolutionnaire chez les instituteurs, des origines à 1922 , Société universitaire d’éditions et de librairie, 1955.
Roland Lewin, Sébastien Faure et la Ruche, ou l’éducation libertaire , Éditions Ivan Davy, 1989.
Madeleine Laude, Une Femme affranchie.
Gabrielle Petit , l’indomptable , Éditions du Monde libertaire , 2010.
Florence Montreynaud, L'aventure des femmes XXe-XXIe siècle , Nathan, 2011.
ജൂലിയ റോബർട്ട്സ് ഇംഗ്ലീഷ് വിലാസം https://ml.wikipedia.org/wiki/Julia_Roberts
ഒരു അമേരിക്കൻ അഭിനേത്രിയാണ് ജൂലിയ ഫിയോന റോബർട്ട്സ് (ജനനം: ഒക്റ്റോബർ 28, 1967).
1990-ലെ പ്രെറ്റി വുമൺ എന്ന ചിത്രം വൻവിജയമായതോടെ ഹോളിവുഡ് താരപദവിയിലെത്തി.
എറിൻ ബ്രോക്കോവിച്ച് (2000) എന്ന ചിത്രത്തിലൂടെ മികച്ച നടിക്കുള്ള അക്കാഡമി അവാർഡ് നേടി.
ബോക്സ് ഓഫീസിൽ ഏറ്റവും വിജയിച്ച നായികമാരിൽ ഒരാളാണ് ജൂലിയ 2001-ൽ ലേഡീസ് ഹോം ജേർണൽ തയ്യാറാക്കിയ അമേരിക്കയിലെ ഏറ്റവും ശക്തരായ വനിതകളുടെ പട്ടികയിൽ 11-ആമതെത്തി .
ഒരു കാലഘട്ടത്തിൽ ലോകത്തിലെ തന്നെ ഏറ്റവുമധികം പ്രതിഫലം നേടുന്ന അഭിനേത്രിയായിരുന്നു.
2003-ൽ മോണോലിസ സ്മൈൽ എന്ന ചിത്രത്തിന് രണ്ടര കോടി ഡോളർ പ്രതിഫലം വാങ്ങി റെക്കോർഡിട്ടു.
2010-ലെ കണക്കനുസരിച്ച് 14 കോടി ഡോളറാണ് ഇവരുടെ ആസ്തി.
ബെറ്റി ലൂ - വാൾട്ടർ റോബർട്ട്സ് ദമ്പതികളുടെ മകളായി ജോർജ്ജിയയിലെ അറ്റ്ലാന്റയിൽ ജനിച്ചു.
പിതാവ് ബാപ്റ്റിസ്റ്റും മാതാവ് റോമൻ കത്തോലിക്കാ വിശ്വാസിയുമായിരുന്നു.
കത്തോലിക്ക വിശ്വാസത്തിലാണ് ജൂലിയ വളർന്നത്.
അഭിനേതാക്കളും നാടകപ്രവർത്തകരുമായിരുന്ന മാതാപിതാക്കൾ ജോർജ്ജിയയിൽ ഒരു അഭിനയക്കളരി നടത്തിയിരുന്നു.
സഹോദരൻ എറിക് റോബർട്ട്സ്, സഹോദരി ലിസാ റോബർട്ട്സ് ഗില്ലൻ എന്നിവരും അഭിനേതാക്കളാണ്.
1972-ൽ ജൂലിയയുടെ മാതാപിതാക്കൾ വിവാഹമോചിതരായി.
ജൂലിയയുടെ പത്താം വയസ്സിൽ പിതാവ് കാൻസർ പിടിപെട്ട് മരിച്ചു.
സ്മിർനയിലെ ഫിറ്റ്സ്‌ഹ്യൂ ലീ എലമെന്ററി സ്കൂൾ, ഗ്രിഫിൻ മിഡിൽ സ്കൂൾ, കാംപ്ബെൽ ഹൈസ്കൂൾ എന്നിവിടങ്ങളിലായിരുന്നു വിദ്യാഭ്യാസം.
സ്കൂളിലെ ബാന്റിൽ ക്ലാർനെറ്റ് വായിച്ചിരുന്നു.
ഹൈസ്കൂൾ പാസ്സായ ശേഷം അഭിനയജീവിതം ലക്ഷ്യമാക്കി ന്യൂയോർക്കിലേക്ക് തിരിച്ചു.
അവിടെ ക്ലിക്ക് മോഡലിംഗ് ഏജൻസിയുമായി കരാറിലേർപ്പെടുകയും അഭിനയക്ലാസ്സുകളിൽ ചേരുകയും ചെയ്തു.
1987-ൽ ക്രൈം സ്റ്റോറി എന്ന ടെലിവിഷൻ പരമ്പരയുടെ ദി സർവൈവർ എന്ന എപ്പിസോഡിൽ അഭിനയിച്ചു.
1988 ഫെബ്രുവരി 12-ന് റിലീസ് ചെയ്ത സാറ്റിസ്ഫാക്ഷൻ എന്ന ചിത്രത്തിലൂടെയാണ് ആദ്യമായി വെള്ളിത്തിരയിലെത്തിയത്.
(1987-ൽ ചിത്രീകരിച്ച  എന്ന ചിത്രത്തിൽ സഹോദരൻ എറിക്കിനോടൊപ്പം ഒരു ചെറിയ വേഷത്തിലഭ്നയിച്ചിരുന്നുവെങ്കിലും, ആ ചിത്രം റിലീസ് ചെയ്തത് 1989-ൽ മാത്രമാണ്.) മിസ്റ്റിക്ക് പിസ (1988) എന്ന ചിത്രത്തിലെ പ്രകടനത്തിലൂടെ പ്രേക്ഷകശ്രദ്ധ നേടി.
1989-ൽ സ്റ്റീൽ മാഗ്നോളിയാസ് എന്ന ചിത്രത്തിലൂടെ തന്റെ ആദ്യത്തെ ഗോൾഡൻ ഗ്ലോബ് അവാർഡും(മികച്ച സഹനടി) ഓസ്ക്കാർ നാമനിർദ്ദേശവും(മികച്ച സഹനടി) നേടി.
1990-ൽ പുറത്തിറങ്ങിയ പ്രെറ്റി വുമൺ എന്ന ചിത്രത്തിലൂടെ അന്താരാഷ്ട്രതലത്തിൽ ശ്രദ്ധിക്കപ്പെട്ടു.
റിച്ചാർഡ് ഗിയറിനോടൊപ്പം ചെയ്ത ആ ചിത്രത്തിലെ കോൾ ഗേളിന്റെ വേഷം അക്കാലത്തെ പല നായികനടിമാരും തിരസ്ക്കരിച്ചതായിരുന്നു.
തുടർന്ന് ഒട്ടനവധി ഹിറ്റ് ചിത്രങ്ങളിലഭിനയിക്കുകയും ഹോളിവുഡിലെ ഒന്നാം നിര നായികയാകുകയും ചെയ്തു.
2000-ത്തിൽ എറിൻ ബ്രോക്കോവിച്ച്എറിൻ ബ്രോക്കോവിച്ചിന്റെ ജീവിതത്തെ ആസ്പദമാക്കി അതേ പേരിൽ നിർമ്മിച്ച ചിത്രത്തിലെ ടൈറ്റിൽ റോൾ ആദ്യമായി ജൂലിയ റോബർട്ട്സിന് മികച്ച നടിക്കുള്ള ഓസ്ക്കാർ അവാർഡ് നേടിക്കൊടുത്തു.
2009-ൽ ഈറ്റ്, പ്രേ, ലവ് എന്ന ചിത്രത്തിൽ അഭിനയിക്കുവാൻ ഇന്ത്യയിലെത്തിയ ജൂലിയ റോബർട്ട്സ് ഹിന്ദുമതം സ്വീകരിച്ചു.
അവാർഡുകൾ വർഷം ചിത്രം അവാർഡ് 1989 സ്റ്റീൽ മാഗ്നോളിയാസ് മികച്ച സഹനടിക്കുള്ള ഗോൾഡൻ ഗ്ലോബ് അവാർഡ് 1990 പ്രെറ്റി വുമൺ ഇഷ്ടനടിക്കുള്ള നിക്കലോഡിയോൺ കിഡ്സ് ചോയ്സ് അവാർഡ് 1990 പ്രെറ്റി വുമൺ മികച്ച നടിക്കുള്ള ഗോൾഡൻ ഗ്ലോബ് അവാർഡ്(മ്യൂസിക്കൽ/കോമഡി) 1994 പ്രീറ്റ്-എ-പോർട്ടർ മികച്ച കാസ്റ്റ് - നാഷണൽ ബോർഡ് ഓഫ് റിവ്യൂ അവാർഡ് 1997 കോൺസ്പിറസി തിയറി ഇഷ്ടനടിക്കുള്ള ബ്ലോക്ക്ബസ്റ്റർ എന്റർടെയ്ന്മെന്റ് അവാർഡ്(സസ്പെൻസ്) 1997 മൈ ബെസ്റ്റ് ഫ്രണ്ട്സ് വെഡ്ഡിംഗ് ഇഷ്ടനടിക്കുള്ള ബ്ലോക്ക്ബസ്റ്റർ എന്റർടെയ്ന്മെന്റ് അവാർഡ്(കോമഡി) 1998 സ്റ്റെപ്പ്മോം ഇഷ്ടനടിക്കുള്ള ബ്ലോക്ക്ബസ്റ്റർ എന്റർടെയ്ന്മെന്റ് അവാർഡ്(ഡ്രാമ) 2000 എറിൻ ബ്രോക്കോവിച്ച് മികച്ച നടിക്കുള്ള ഓസ്ക്കാർ അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള ബാഫ്റ്റ അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള ബ്രോഡ്കാസ്റ്റ് ഫിലിം ക്രിട്ടിക്സ് അസ്സോസിയേഷൻ അവാർഡ് 2000 എറിൻ ബ്രോക്കോവിച്ച് ഇഷ്ടനടിക്കുള്ള ബ്ലോക്ക്ബസ്റ്റർ എന്റർടെയ്ന്മെന്റ് അവാർഡ്(ഡ്രാമ) 2000 എറിൻ ബ്രോക്കോവിച്ച് മികച്ച നടിക്കുള്ള എമ്പയർ അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള ഗോൾഡൻ ഗ്ലോബ് അവാർഡ്(ഡ്രാമ) 2000 എറിൻ ബ്രോക്കോവിച്ച് മികച്ച നടിക്കുള്ള ലണ്ടൻ ഫിലിം ക്രിട്ടിക്സ് അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള ലോസ് ആഞ്ചലസ് ഫിലിം ക്രിട്ടിക്സ് അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള എം.ടി.വി. മൂവി അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള നാഷണൽ ബോർഡ് ഓഫ് റിവ്യൂ അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള സാൻ ഡിയേഗോ ഫിലിം ക്രിട്ടിക്സ് അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള സ്ക്രീൻ ആക്റ്റേഴ്സ് ഗിൽഡ് അവാർഡ് 2000 എറിൻ ബ്രോക്കോവിച്ച് മികച്ച നടിക്കുള്ള ടീൻ ചോയ്സ് അവാർഡ് 2004 ക്ലോസർ മികച്ച കാസ്റ്റ് - നാഷണൽ ബോർഡ് ഓഫ് റിവ്യൂ അവാർഡ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജൂലിയ റോബർട്ട്സ് ജൂലിയ റോബർട്ട്സ് at the Internet Broadway Database ജൂലിയ റോബർട്ട്സ് ഇന്ത്യയിൽ നിന്ന് ദത്തെടുക്കുന്നു, മാതൃഭൂമി
ജൂലിയ സ്പിരിഡൊനോവ - യുൽക ഇംഗ്ലീഷ് വിലാസം https://ml.wikipedia.org/wiki/Julia_Spiridonova_%E2%80%93_Yulka
ബൾഗേറിയൻ നോവലിസ്റ്റും തിരക്കഥാകൃത്തുമാണ് ജൂലിയ സ്പിരിഡൊനോവ - യുൽക ( English : Julia Spiridonova – Yulka ( ബൾഗേറിയൻ : Юлия Спиридонова - Юлка ) ജീവചരിത്രം
1972 ഒക്ടോബർ 30ന് ബൾഗേറിയയിലെ സോഫിയയിൽ ഒരു ഒരു കലാകാരൻമാരുടെ കുടുംബത്തിൽ ജനിച്ചു.
ജൂലിയയുടെ ഒരു ചെറുകഥയ്ക്ക് 1995ലെ യുനെസ്‌കോയുടെ വാർഷിക പുരസ്‌കാരം ലഭിച്ചതോടെയാണ് ഒരു എഴുത്തുകാരിയെന്ന നിലയിൽ ഇവർ അറിയപ്പെടാൻ ശ്രദ്ധിക്കപ്പെടാൻ തുടങ്ങിയത്.
ഈ കഥ പിന്നീട് ഇംഗ്ലീഷ്, ഫ്രഞ്ച് അടക്കമുള്ള ഭാഷകളിലെ ചെറുകഥാ സമാഹാരങ്ങളിൽ ഇടം നേടി.
1996ൽ മൂനിച്ചിൽ നടന്ന വിദ്യാർഥി ഫിലിം ഫെസ്റ്റിവലിൽ തിരക്കഥകളുടെ വിധികർത്താവാകാൻ ക്ഷണം ലഭിച്ചു.
ബൾഗേറിയൻ റൈറ്റേഴ്‌സ് അസോസിയേഷൻ സംഘടിപ്പിച്ച ചിൽഡ്രൻസ് ബുക്ക് കൈയെഴുത്ത് പ്രതി മത്സരത്തിൽ ജൂലിയയയുടെ പ്രഥമ നോവലായ മൈ സ്വീറ്റ് പാത്ത്‌വാക്കർ ഒന്നാം സ്ഥാനം നേടി.
2007ൽ മോസ്‌കോയിൽ നടന്ന അന്താരാഷ്ട്ര ബുക്‌ഫെയറിൽ ബൾഗേറിയയെ പ്രതിനിധീകരിച്ച് റഷ്യൻ പ്രസിഡന്റിന്റെ ഔദ്യോഗിക ക്ഷണിതാവായി പങ്കെടുത്തു.
2010ൽ ബൾഗേറിയൻ വിദ്യാഭ്യാസ, ശാസ്ത്ര മന്ത്രാലയം യുവജനങ്ങൾക്കിടയിൽ ആത്മീയ സംസ്‌കാരത്തിന് ജൂലിയ നൽകിയ സേവനങ്ങൾ പരിഗണിച്ച് പ്രത്യേക പുരസ്‌കാരം നൽകി.
ബൾഗേറിയയിൽ അറിയപ്പെടുന്ന ഒരു തിരക്കഥാകൃത്തുമാണ് ജൂലിയ.
ബൾഗേറിയൻ നാഷണൽ ടെലിവിഷനുവേണ്ടി 400ൽ അധികം സ്‌ക്രിപ്റ്റുകൾ രചിച്ചു.
ഗ്രന്ഥങ്ങൾ The Goo Goo Birdies (1999) Goo Goo Birdie Stories (2000) Adventures with Djigo (2003) Big Deal Tina (2008) A Private Eye’s Adventures in the Underworld (2009) My Sweet Pathwalker (2009) Countess Bathory (2010) Blood of Kings (2011) Max (2012) The Labakan's needle (2013) A Tale of the Magic Flute (2013) Be My Friend (2015) What Sorcery Had Snow (2015) Chronos (2016) പുരസ്‌കാരങ്ങൾ 1995ൽ യുനെസ്‌കോ അവാർഡ് 2005ൽ യൂറോപ്പിലെ യക്ഷിക്കഥാ മത്സരത്തിൽ മൂന്നാം സ്ഥാനം 2006ൽ ചിൽഡ്രൻ ബുക്ക് കൈയെഴുത്ത് പ്രതി മത്സരത്തിൽ മൈ സ്വീറ്റ് പാത്ത് വാക്കറിന് പുരസ്‌കാരം 2010 – The annual Hristo G. Danov award nominee, Book of the Year category 2010 – The annual Konstantin Konstantinov award winner, Author of the Year category 2010 – The annual P.R. Slaveykov - Contribution to the Bulgarian Literature award winner 2011 – The annual Hristo G. Danov award nominee, Book of the Year category 2012 - The annual The Golden Apple award nominee 2012 – The Child Honorary Diploma for lifetime contribution to the happy childhood of Bulgarian children 2015 – The annual Hristo G. Danov award nominee, Book of the Year category 2015 - The Quill Award winner, Children's Book of the Year category 2016 - The Magic Pearl National Children's Choice Awards 2017 - Astrid Lindgren Memorial Award (ALMA)ന് നാമനിർദ്ദേശം അവലംബം
ജൂലിയ ബട്ടേഴ്സ്
ജൂലിയ ബട്ടേഴ്സ് (ജനനം 2008/2009 ) ഒരു അമേരിക്കൻ നടിയാണ്.
ക്വെന്റിൻ ടരാന്റിനോയുടെ വൺസ് അപ്പോൺ എ ടൈം ഇൻ ഹോളിവുഡിലെ ട്രൂഡി ഫ്രേസർ എന്ന കഥാപാത്രത്തിനും സ്റ്റീവൻ സ്പിൽബർഗിന്റെ ദി ഫാബൽമാൻസിലെ (2022) റെജി ഫാബൽമാൻ എന്ന കഥാപാത്രത്തിനും നിരൂപക പ്രശംസ ലഭിച്ചു.
2016 മുതൽ 2020 വരെ, എബിസിയുടെ അമേരിക്കൻ ഹൗസ്‌വൈഫ് എന്ന സിറ്റ്‌കോമിൽ അന്ന-കാറ്റ് ഓട്ടോ ആയി അഭിനയിച്ചു.
References External links ഇന്റർനെറ്റ് മൂവി ഡാറ്റാബേസിൽ നിന്ന് ജൂലിയ ബട്ടേഴ്സ് ജൂലിയ ബട്ടേഴ്സ് ട്വിറ്ററിൽ
ജൂലിയ ബട്ടർഫ്ലൈ ഇംഗ്ലീഷ് വിലാസം https://ml.wikipedia.org/wiki/Dryas_iulia
ജൂലിയ ബട്ടർഫ്ലൈ (Dryas iulia) ജൂലിയ ഹെലികോനിയൻ , ഫ്ലേം അല്ലെങ്കിൽ ഫ്ലേംബ്യൂ എന്നീ സാധാരണ നാമങ്ങളിലറിയപ്പെടുന്ന ഈ ചിത്രശലഭം ബ്രഷ്- ഫൂട്ടെഡ്  (or nymphalid ) സ്പീഷീസാണ്.
ബ്രസീലിലും തെക്കൻ ടെക്സാസിലെയും ഫ്ലോറിഡയിലെയും തദ്ദേശവാസിയായ ഇവ ഡ്രിയാസ് ജീനസിലെ ഒരേയൊരു പ്രതിനിധിയും വേനൽക്കാലത്ത് ചിലപ്പോൾ കിഴക്കൻ നെബ്രാസ്കയുടെ വടക്ക് വരെ കാണപ്പെടുന്നു.15 ലധികം ഉപജാതികളെ വിവരിച്ചിരിച്ചിട്ടുണ്ട്.
Listed alphabetically: D. i. alcionea (Cramer, 1779) – (Suriname, Bolivia, Brazil) D. i. carteri (Riley, 1926) – (Bahamas) D. i. delila (Fabricius, 1775) – (Jamaica) D. i. dominicana (Hall, 1917) – (Dominica) D. i. framptoni (Riley, 1926) – (St. Vincent) D. i. fucatus (Boddaert, 1783) – (Dominican Republic) D. i. iulia (Fabricius, 1775) – (Puerto Rico) D. i. lucia (Riley, 1926) – (St. Lucia) D. i. largo Clench, 1975 – (Florida) D. i. martinica Enrico Pinchon, 1969 – (Martinique) D. i. moderata (Riley, 1926) – (Mexico, Honduras, Ecuador) D. i. nudeola (Bates, 1934) – (Cuba) D. i. warneri (Hall, 1936) – (St. Kitts) D. i. zoe Miller Steinhauser, 1992 – (Cayman Islands) D. i. alcionea – MHNT D. i. dominicana MHNT Caterpillar D. i. alcionea Brazil D. i. alcionea Brazil D. i. alcionea Brazil D. i. delila female, Jamaica D. i. iulia male, Trinidad D. i. zoe male, Grand Cayman D. i. zoe male, Grand Cayman D. i. zoe female, Grand Cayman D. i. nudeola male, Cuba D. i. nudeola female, Cuba അവലംബം കൂടുതൽ വായനയ്ക്ക് Butterflies and Moths of North America (BMNA) (2008).
Julia Heliconian .
Retrieved 2008-AUG-14.
Miller, L. D. Miller, J. Y. (2004).
The Butterfly Handbook : 115.
Barron's Educational Series, Inc., Hauppauge, New York.
ISBN 0-7641-5714-0 ബാഹ്യ ലിങ്കുകൾ Media related to Dryas iulia at Wikimedia Commons Dryas (Nymphalidae) എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ജൂലിയ മലിനോവ ഇംഗ്ലീഷ് വിലാസം https://ml.wikipedia.org/wiki/Julia_Malinova
ബൾഗേറിയൻ വനിതാ സാമൂഹിക പ്രവർത്തകയും ബൾഗേറിയൻ വിമൻസ് യൂനിയൻ സ്ഥാപകരിൽ ഒരാളുമായിരുന്നു ജൂലിയ മലിനോവ ( English : Julia Malinova ).
1908മുതൽ 1910വരെയും 1912 മുതൽ 1926 വരെയും രണ്ടു തവണ വിമൻസ് യൂനിയന്റെ അധ്യക്ഷയായി സേവനം അനുഷ്ടിച്ചിട്ടുണ്ട്.
സ്ത്രീകളുടെ വോട്ടവകാശത്തിന് വേണ്ടി പ്രവർത്തിച്ചു.
1869ൽ റഷ്യൻ ജൂത കുടുംബത്തിൽ ജനിച്ചു.
ഫ്രാൻസിലും സ്വിറ്റ്‌സർലൻഡിലുമായി വിദ്യാഭ്യാസം പൂർത്തിയാക്കി.
പിൽക്കാലത്ത് ബൾഗേറിയയുടെ പ്രധാനമന്ത്രിയായ അലക്‌സാണ്ടർ മലിനോവ് എന്ന അഭിഭാഷകനെ വിവാഹം ചെയ്തതോടെ ബൾഗേറിയയിലേക്ക് കുടിയേറുകയായിരുന്നു.
1899 മുതൽ അധ്യാപികയും സോഷ്യലിസ്റ്റും എഴുത്തുകാരിയുമായ അന്ന കരിമയുമൊന്നിച്ച് സ്‌ഹെൻസ്‌കി ഗ്ലാസ് എന്ന പത്രം എഡിറ്റ് ചെയ്തു പുറത്തിറക്കി.
1901ൽ അന്ന കരിമയുമായി ചേർന്ന് ബൾഗേറിയൻ വിമൻസ് യൂനിയൻ എന്ന സംഘടന രൂപീകരിച്ചു.
അന്ന കരിമയായിരുന്നു പ്രഥമ അധ്യക്ഷ.
27 പ്രാദേശിക വനിതാ സംഘടനകൾ ചേർന്നാണ് ബൾഗേറിയൻ വിമൻസ് യൂനിയൻ രൂപീകരിച്ചത്.
1908ൽ വിമൻസ് യൂനിയന്റെ അധ്യക്ഷയായി.
ജൂലിയ സംഘടനയുടെ അധ്യക്ഷയായ സമയത്താണ് യൂനിയനെ ഇന്റർനാഷണൽ കൗൺസിൽ ഓഫ് വിമൻസിന്റെ ഭാഗമാക്കിയത്.
1925ൽ ജൂലിയയെ വിദേശ പൗരത്വത്തിന്റെ പേര് പറഞ്ഞ് ബൾഗേറിയൻ ദേശീയ വാദികളിൽ നിന്ന് കടുത്ത എതിർപ്പ് ഉയർന്നു.
ഇതോടെ, വിമൻസ് യൂനിയന്റെ അധ്യക്ഷ പദവി രാജിവെച്ചു.
അവരുടെ പിൻഗാമിയായി ഡിമിട്രാന ഇവാനോവ അധികാരമേറ്റു.
കെ. രാജഗോപാൽ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കെ. രാജഗോപാൽ (ചിത്ര സംയോജകൻ) , മലയാള സിനിമയിലെ ഒരു ചലച്ചിത്രസംയോജകൻ കെ. രാജഗോപാൽ (സംവിധായകൻ) , സിംഗപ്പൂരിലെ ഒരു ചലച്ചിത്രസംവിധായകൻ കെ. രാജഗോപാൽ (കാൽപ്പന്ത് കളിക്കാരൻ) , മലേഷ്യയിലെ ഒരു ഫുട്ബോൾ കളിക്കാരൻ
കെ. രാധാകൃഷ്ണൻ
കെ. രാധാകൃഷ്ണൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കെ. രാധാകൃഷ്ണൻ (നോവലിസ്റ്റ്) കെ. രാധാകൃഷ്ണൻ (ശാസ്ത്രജ്ഞൻ) കെ. രാധാകൃഷ്ണൻ (പൊതുപ്രവർത്തകൻ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കെ. രാധാകൃഷ്ണൻ (നോവലിസ്റ്റ്) ഇംഗ്ലീഷ് വിലാസം https://ml.wikipedia.org/wiki/K.
_Radhakrishnan_(novelist)
ആധുനിക മലയാളം നോവലിസ്റ്റായിരുന്നു കെ. രാധാകൃഷ്ണൻ .
1942-ൽ തൃശൂർ ജില്ലയിലെ ചെന്ത്രാപ്പിന്നിയിലായിരുന്നു ജനനം.
2001 ഡിസംബർ 18ന് അർബുദബാധയെത്തുടർന്ന് മരണമടഞ്ഞു .
ചെന്ത്രാപ്പിന്നി ഗവണ്മെന്റ് ലോവർ പ്രൈറൈമറി സ്‌കൂൾ, പെരിഞ്ഞനം ആർ.എം. ഹൈസ്‌കൂൾ, ഇരിങ്ങാലക്കുട ക്രൈസ്റ്റ് കോളേജ്, എറണാകുളം സേക്രഡ് ഹാർട്ട് കോളേജ്, കൊച്ചി സർവകലാശാലയിലെ സ്‌കൂൾ ഓഫ് മാനേജ്‌മെന്റ് എന്നിവിടങ്ങളിളിലായിരുന്നു പഠനം നടത്തിയത്.
ഇദ്ദേഹം സാമ്പത്തിക ശാസ്ത്രത്തിലും ബിസിനസ് അഡ്മിനിസ്‌ട്രേഷനിലും ബിരുദാനന്തരബിരുദം നേടിയിരുന്നു.
മാതൃഭൂമിയിൽ ജനറൽ മാനേജരായിരുന്നു (പേഴ്‌സണൽ).
ഭാര്യ: മീര.
മക്കൾ: രശ്മി, രമ്യ.
കൃതികൾ നോവലുകൾ നഹുഷപുരാണം ശമനതാളം പുരസ്കാരങ്ങൾ
നഹുഷപുരാണത്തിന് 1986ലെ കേരള സാഹിത്യ അക്കാദമി അവാർഡും ശമനതാളത്തിന് അബുദാബി ശക്തി അവാർഡ് , സ്‌റ്റേറ്റ് ബാങ്ക് ഓഫ് ഇന്ത്യ സാഹിത്യപുരസ്‌കാരം എന്നിവയും ലഭിച്ചു.
2001ൽ അന്തരിച്ചു.
മാതൃഭൂമി ബുക്ക്സ് Archived 2012-09-17 at the Wayback Machine .
കെ. രാജഗോപാൽ (സംവിധായകൻ)
ഒരു സിംഗപ്പൂർ ചലച്ചിത്ര സംവിധായകനും തിരക്കഥാകൃത്തുമാണ് കെ. രാജഗോപാൽ.
ഇന്റർനാഷണൽ ക്രിട്ടിക്സ് വീക്ക്, 2016 കാൻസ് ഫിലിം ഫെസ്റ്റിവലിൽ പ്രദർശിപ്പിക്കാൻ തിരഞ്ഞെടുത്ത എ യെല്ലോ ബേർഡ് എന്ന സോഷ്യൽ നാടക ചിത്രം അദ്ദേഹം രചിക്കുകയും സംവിധാനം ചെയ്യുകയും ചെയ്തു.
ചലച്ചിത്രമേഖലയിൽ എത്തുന്നതിന് മുമ്പ് ഹോട്ടൽ വ്യവസായത്തിൽ ജോലി ചെയ്യുകയും മാനസിക വെല്ലുവിളി നേരിടുന്നവരെ പഠിപ്പിക്കുകയും ചെയ്തിരുന്നു രാജഗോപാൽ .
ചലച്ചിത്രനിർമ്മാണത്തിനുപുറമെ, സ്റ്റേജിൽ പ്രവർത്തിക്കുകയും ശ്രദ്ധേയരായ നിരവധി നാടക സംവിധായകരുമായി മെഡിയ, മദർ കറേജ്, ബ്യൂട്ടി വേൾഡ് തുടങ്ങിയ പ്രോജക്ടുകളിൽ സഹകരിക്കുകയും ചെയ്തിട്ടുണ്ട്.
11 വർഷത്തെ ഇടവേളയ്ക്ക് ശേഷം ബ്രസൽസിലെ കുൻസ്റ്റെൻ ഫെസ്റ്റിവൽ ഡെസാർട്ട്സിലും 2008 ലെ സിംഗപ്പൂർ ആർട്സ് ഫെസ്റ്റിവലിലും കിംഗ് ലിയർ പ്രോജക്റ്റിൽ കിംഗ് ലിയർ ആയി അദ്ദേഹം പ്രകടനം നടത്തി.
2009 ൽ എസ്‌പ്ലാനേഡ് പ്രസന്റ്‌സ് സീരീസിനായി ഫിലിം ഫോസ്റ്റിൽ ഫോസ്റ്റ് കളിച്ചു.
സിംഗപ്പൂരിലെ ന്യൂനപക്ഷ മൽസരത്തിന്റെ ഫലമായി നായക വേഷങ്ങൾ നേടാൻ കഴിയാത്ത നാടകലോകത്തെ ഒരു 'നിരാശനായ നടൻ' എന്നതിന്റെ നേരിട്ടുള്ള ഫലമാണ് ചലച്ചിത്രനിർമ്മാണത്തിലേക്കുള്ള അദ്ദേഹത്തിന്റെ പ്രവേശനം.
ഫിലിമോഗ്രാഫി വർഷം ശീർഷകം സംവിധായകൻ തിരക്കഥാകൃത്ത് ബഹുമതികൾ കുറിപ്പ് 1995 ഐ കാന്റ് സ്ലീപ്പ് ടുനൈറ്റ് അതെ അതെ പ്രത്യേക ജൂറി സമ്മാനം സിംഗപ്പൂർ അന്താരാഷ്ട്ര ചലച്ചിത്രോത്സവം ഹ്രസ്വചിത്രം 1996 ദി ഗ്ലയെർ അതെ അതെ പ്രത്യേക ജൂറി സമ്മാനം സിംഗപ്പൂർ അന്താരാഷ്ട്ര ചലച്ചിത്രോത്സവം ഹ്രസ്വചിത്രം 1997 ആബ്സെൻസ് അതെ അതെ പ്രത്യേക ജൂറി സമ്മാനം സിംഗപ്പൂർ അന്താരാഷ്ട്ര ചലച്ചിത്രോത്സവം ഹ്രസ്വചിത്രം 1999 ബ്രദർ അതെ അതെ ഹ്രസ്വചിത്രം 2008 ലക്കി 7 അതെ അതെ ഒമ്നിബസ് ഫിലിം 2008 ദി ന്യൂ വേൾഡ് അതെ അതെ ഹ്രസ്വചിത്രം 2010 ടൈംലെസ്സ് അതെ അതെ ഹ്രസ്വചിത്രം 2015 7 ലെറ്റേഴ്സ് അതെ അതെ ഒമ്നിബസ് ഫിലിം 2016 എ യെല്ലൊ ബേർഡ് അതെ അതെ ഫീച്ചർ ഫിലിം അവലംബങ്ങൾ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കെ. രാജഗോപാൽ
കെ. രാജശേഖരൻ നായർ
നാഡീരോഗചികിത്സകൻ, എഴുത്തുകാരൻ എന്നീ നിലകളിൽ പ്രശസ്തനാണ് ഡോ. കെ. രാജശേഖരൻ നായർ .
1940 ഡിസംബർ 9 ന് പ്രശസ്ത സാഹിത്യകാരൻ ഡോ. ശൂരനാട്ടു കുഞ്ഞൻ പിള്ളയുടെയും സി. ഭഗവതി അമ്മയുടെയും മകനായി തിരുവനന്തപുരത്ത് ജനിച്ച രാജശേഖരൻ നായർ തിരുവനന്തപുരം മെഡിക്കൽ കോളേജിൽ നിന്ന് എം.ബി.ബി.എസും ജനറൽ മെഡിസിനിൽ എം.ഡിയും ന്യൂഡൽഹിയിലെ ഓൾ ഇന്ത്യാ ഇൻസ്റ്റ്റ്റ്യൂട്ട് ഓഫ് മെഡിക്കൽ സയൻസിൽ നിന്ന് ന്യൂറോളജിയിൽ ഡി.എം. ബിരുദവും നേടി.
കോമൺവെൽത്ത് സ്കോളർഷിപ്പോടെ ഇംഗ്ലണ്ടിൽ ഉപരിപഠനം.
ഗ്ലാസ്ഗോയിലെ റോയൽ കോളേജിൽ നിന്ന് ന്യൂറോളജിയിൽ ഫെല്ലോഷിപ്പ് കിട്ടിയ ഏക മലയാളി.
ഔദ്യോഗിക മേഖല'
1982 മുതൽ 1996 വരെ തിരുവനന്തപുരം മെഡിക്കൽ കോളേജിൽ ന്യൂറോളജി ഡയറക്ടർ, പ്രൊഫസർ ന്യൂറോളജിക്കൽ സൊസൈറ്റി ഓഫ് ഇന്ത്യ, ഇന്ത്യൻ അക്കാദമി ഓഫ് ന്യൂറോളജി, ഇന്ത്യൻ എപ്പിലെപ്സി അസോസിയോഷൻ എന്നീ സംഘടനകളുടെ അദ്ധ്യക്ഷനായിരുന്നു.
കേരള ഗവൺമെന്റിന്റെ ഏറ്റവും പ്രഗല്ഭനായ ഡോക്ടർ എന്ന ബഹുമതി.
നൂറ്റിയമ്പതിലേറെ ശാസ്ത്രപ്രബന്ധങ്ങളും പത്തോളം നാഡീസംബന്ധമായ ഗ്രന്ഥങ്ങളും പ്രസിദ്ധീകരിച്ചു.
സൃഷ്ടികൾ Evolution of modern Medicine in Kerala രോഗങ്ങളും സർഗ്ഗാത്മകതയും വൈദ്യവും സമൂഹവും മനസ്സിന്റെ ബന്ധങ്ങളും ശൈഥില്യങ്ങളും സംസ്മൃതി ഓർക്കാനുണ്ട് കുറെ ഓർമകൾ ഒരു പുഴയുടെ കഥ (നോവൽ) ഞാൻ തന്നെ സാക്ഷി മുൻപേ നടന്നവർ മുഖസന്ധികൾ വൈദ്യത്തിെന്റെ സ്മൃതി സൗന്ദര്യം ഞാൻ എന്ന ഭാവം അവലംബം
കെ. രാധാകൃഷ്ണൻ (പൊതുപ്രവർത്തകൻ) ഇംഗ്ലീഷ് വിലാസം https://ml.wikipedia.org/wiki/K.
_Radhakrishnan_(politician)
2024 മുതൽ ആലത്തൂർ മണ്ഡലത്തിൽ നിന്നുള്ള ലോക്സഭാംഗമായി തുടരുന്ന തൃശൂർ ജില്ലയിൽ നിന്നുള്ള മുതിർന്ന 
സി.പി.എം നേതാവാണ് കെ.രാധാകൃഷ്ണൻ(ജനനം : 24 മെയ് 1964) 2018 മുതൽ മാർക്സിസ്റ്റ് പാർട്ടിയുടെ 
കേന്ദ്രകമ്മിറ്റി അംഗമായ രാധാകൃഷ്ണൻ
അഞ്ച് തവണ ചേലക്കരയിൽ നിന്ന് 
നിയമസഭാംഗമായിരുന്നു.
2021-ലെ രണ്ടാം പിണറായി വിജയൻ
മന്ത്രിസഭയിലെയും 1996-ലെ മൂന്നാം
നായനാർ മന്ത്രിസഭയിലെയും പിന്നോക്കക്ഷേമ വകുപ്പ് മന്ത്രിയായിരുന്ന
രാധാകൃഷ്ണൻ 2006 മുതൽ 2011 വരെ
നിലവിലിരുന്ന പന്ത്രണ്ടാം കേരള നിയമസഭയിലെ സ്പീക്കറായും 
പ്രവർത്തിച്ചിട്ടുണ്ട്.
1964 മാർച്ച് 24-ന് ഇടുക്കി ജില്ലയിലെ പുള്ളിക്കാനത്ത് ജനിച്ചു .
പരേതനായ എം.സി. കൊച്ചുണ്ണിയും ചിന്നയുമാണ് മാതാപിതാക്കൾ.
ഇദ്ദേഹത്തിന്റെ അച്ഛൻ ഒരു തോട്ടം തൊഴിലാളിയായിരുന്നു.
തോന്നൂർക്കര എ.യു.പി. സ്കൂളിൽ നിന്നും പ്രാഥമിക വിദ്യാഭ്യാസവും ചേലക്കര എസ്.എം.ടി.ജി.എച്ച്.എസിൽ ഹൈസ്കൂൾ പഠനവും പൂർത്തിയാക്കിയ 
രാധാകൃഷ്ണൻ വടക്കാഞ്ചേരി ശ്രീ.വ്യാസ കോളേജിൽ നിന്നും ശ്രീ കേരള വർമ്മ കോളേജിൽ നിന്ന് ബിരുദം നേടി.
വിദ്യാർത്ഥി ജീവിതത്തിനിടെത്തന്നെ ഇദ്ദേഹം രാഷ്ട്രീയ പ്രവർത്തനം ആരംഭിച്ചിരുന്നു.
വിദ്യാർത്ഥി രാഷ്ട്രീയത്തിൽ എസ്.എഫ്.ഐ.യുടെ സജീവ പ്രവർത്തകനായിരുന്നു.
കേരള വർമ കോളേജിൽ എസ്എഫ്ഐ യുണിറ്റ് സെക്രട്ടറി, ചേലക്കര ഏരിയ സെക്രട്ടറി, തൃശൂർ ജില്ല സെക്രട്ടറിയറ്റ് അംഗം എന്നീ നിലകളിലും ഡി.വൈ.എഫ്.ഐ. ചേലക്കര ബ്ലോക്ക് കമ്മിറ്റി സെക്രട്ടറി, സംസ്ഥാന കമ്മിറ്റി അംഗം എന്നീ നിലകളിലും പ്രവർത്തിച്ചിരുന്നു.
2008 മുതൽ സി.പി.ഐ.(എം.) സംസ്ഥാന കമ്മിറ്റി അംഗമാണ്.
1991-ൽ ഇദ്ദേഹം വള്ളത്തോൾ നഗർ ഡിവിഷനിൽ നിന്നും തൃശൂർ ജില്ലാ കൗൺസിലിലേക്ക് തെരഞ്ഞെടുക്കപെട്ടു.
1996-ൽ ആദ്യമായി ചേലക്കര നിയോജകമണ്ഡലത്തിൽനിന്നും നിയമസഭ സാമാജികനായി.
1996 -2001 സമയത്ത് ഇ.
കെ. നായനാർ മന്ത്രിസഭയിൽ പട്ടിക-ജാതി പട്ടിക-വർഗ്ഗ ക്ഷേമം, യുവജന കാര്യം എന്നീ വകുപ്പുകൾ കൈകാര്യം ചെയ്യുന്ന മന്ത്രിയായിരുന്നു.
2001-ൽ ചേലക്കരയിൽ നിന്ന് വീണ്ടും
നിയമസഭയിലേക്ക് തിരഞ്ഞെടുക്കപ്പെട്ടു.
പതിനൊന്നാം കേരള നിയമസഭയിലെ പ്രതിപക്ഷ ചീഫ് വിപ്പായും പന്ത്രണ്ടാം നിയമസഭയിൽ സ്പീക്കറായും
പ്രവർത്തിച്ചിട്ടുണ്ട്.
മാർക്സിസ്റ്റ് പാർട്ടിയുടെ തൃശൂർ ജില്ലാ സെക്രട്ടറിയായിരുന്ന എ.സി.മൊയ്തീൻ
ഒന്നാം പിണറായി മന്ത്രിസഭയിൽ അംഗമായതിനെ തുടർന്ന് 2016-ൽ 
മാർക്സിസ്റ്റ് പാർട്ടിയുടെ തൃശൂർ ജില്ലാ സെക്രട്ടറിയായി.
2018 മുതൽ
മാർക്സിസ്റ്റ് പാർട്ടിയുടെ
കേന്ദ്ര കമ്മിറ്റി അംഗമായ ഇദ്ദേഹം ദളിത് ശോഷൻ മുക്തി മഞ്ച് അഖിലേന്ത്യ പ്രസിഡന്റുാണ്.
2024-ലെ ലോക്‌സഭ തിരഞ്ഞെടുപ്പിൽ മാർക്സിസ്റ്റ് പാർട്ടിക്ക് കേരളത്തിൽ നിന്ന്
കിട്ടിയ ഒരേയൊരു സീറ്റ്
ആലത്തൂരിലെ രാധാകൃഷ്ണൻ്റെ വിജയമാണ്.
സംസ്ഥാന കാബിനറ്റ് വകുപ്പ് മന്ത്രിയായി
മത്സരിച്ച രാധാകൃഷ്ണൻ 2024-ലെ 
ലോക്‌സഭ തിരഞ്ഞെടുപ്പിൽ ആലത്തൂരിലെ
സിറ്റിംഗ് എംപിയായ രമ്യ ഹരിദാസിനെ 
പരാജയപ്പെടുത്തി ആദ്യമായി 
ലോക്സഭാംഗമായി.
പ്രധാന പദവികളിൽ 2024-തുടരുന്നു : ലോക്സഭാംഗം, ആലത്തൂർ 2021-2024 : സംസ്ഥാന ദേവസ്വം, പാർലമെൻ്ററി കാര്യ, പിന്നോക്ക ക്ഷേമ വകുപ്പ് മന്ത്രി 2021 : നിയമസഭാംഗം, ചേലക്കര 2018 : സി.പി.എം കേന്ദ്ര കമ്മിറ്റി അംഗം 2016-2018 : സി.പി.എം, തൃശൂർ ജില്ലാ സെക്രട്ടറി 2011 : നിയമസഭാംഗം, ചേലക്കര 2008 : സി.പി.എം, സംസ്ഥാന കമ്മിറ്റി അംഗം 2006-2011 : കേരള നിയമസഭ സ്പീക്കർ 2006 : നിയമസഭാംഗം, ചേലക്കര 2001-2006 : പ്രതിപക്ഷ ചീഫ് വിപ്പ് 2001 : നിയമസഭാംഗം, ചേലക്കര 1996-2001 : സംസ്ഥാന പിന്നോക്ക ക്ഷേമ വകുപ്പ് മന്ത്രി 1996 : നിയമസഭാംഗം, ചേലക്കര തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2021 ചേലക്കര നിയമസഭാമണ്ഡലം കെ. രാധാകൃഷ്ണൻ സി.പി.എം. എൽ.ഡി.എഫ് സി.എസ്. ശ്രീകുമാർ കോൺഗ്രസ് (ഐ.) , യു.ഡി.എഫ്. 2011 ചേലക്കര നിയമസഭാമണ്ഡലം കെ. രാധാകൃഷ്ണൻ സി.പി.എം. എൽ.ഡി.എഫ് കെ.ബി. ശശികുമാർ കോൺഗ്രസ് (ഐ.) , യു.ഡി.എഫ്. 2006 ചേലക്കര നിയമസഭാമണ്ഡലം കെ. രാധാകൃഷ്ണൻ സി.പി.എം. എൽ.ഡി.എഫ് പി.സി. മണികണ്ഠൻ കോൺഗ്രസ് (ഐ.) , യു.ഡി.എഫ്. 2001 ചേലക്കര നിയമസഭാമണ്ഡലം കെ. രാധാകൃഷ്ണൻ സി.പി.എം. എൽ.ഡി.എഫ് കെ.എ. തുളസി കോൺഗ്രസ് (ഐ.) , യു.ഡി.എഫ്. 1996 ചേലക്കര നിയമസഭാമണ്ഡലം കെ. രാധാകൃഷ്ണൻ സി.പി.എം. എൽ.ഡി.എഫ് ടി.എ. രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. അവലംബം
കെ. രാജഗോപാൽ (ഭിഷഗ്വരൻ) ഇംഗ്ലീഷ് വിലാസം https://ml.wikipedia.org/wiki/K.
ആയുർവേദ ചികിത്സാ രംഗത്തെ പ്രമുഖ ഭിഷഗ്വരനായിരുന്നു ഡോ. കെ. രാജഗോപാൽ (17 നവംബർ 1932  - 10 ജനുവരി 2015).
നിരവധി റിസർച് ജേണലുകളുടെ എഡിറ്ററും ആയുർവേദ ലേഖനങ്ങളുടെ രചയിതാവുമാണ്.
കാൻസർ, രക്തജന്യരോഗങ്ങൾ എന്നിവയുടെ ചികിത്സയ്ക്ക് ആയുർവേദരീതികൾ വികസിപ്പിച്ചു.
എയ്ഡ്‌സിന് മേധാക്ഷയ ചികിത്സ ഉതകുമെന്ന് അദ്ദേഹം നിരീക്ഷിച്ചിട്ടുണ്ട്.
കരിംജീരകം ചേർന്ന കാൻസർ മരുന്ന് പരീക്ഷിച്ച അദ്ദേഹം സ്‌പോണ്ടിലൈറ്റിസിനും ഡിസ്‌ക് തകരാറുകൾക്കും പുതിയ ഔഷധക്കൂട്ടുകൾ വികസിപ്പിച്ചു.
പത്മശ്രീ പുരസ്കാരം ലഭിച്ചിട്ടുണ്ട്.
കിളികൊല്ലൂർ തോട്ടക്കാരൻ വൈദ്യന്മാരുടെ പരമ്പരയിൽപ്പെട്ട പദ്മനാഭൻ വൈദ്യർ മുത്തച്ഛനായിരുന്നു.
മധ്യ തിരുവിതാംകൂറിലെ പേരുകേട്ട വൈദ്യനായിരുന്ന  എം.പി.കൃഷ്ണൻ വൈദ്യന്റയും  കല്യാണിക്കുട്ടി അമ്മയുടെയും മകനാണ്.
തിരുവനന്തപുരം ആയുർവേദ മെഡിക്കൽ കോളജിലെ ആദ്യത്തെ ഒന്നാം റാങ്കുകാരനായിരുന്നു.
1955ൽ ഡോക്ടർ ഒാഫ് ആയുർവേദിക് മെഡിസിന്റെ ആദ്യബാച്ചിലാണ് അദ്ദേഹം ഒന്നാമനായത്.1961ൽ എംബിബിഎസും പാസായി.
പിതാവിന്റെ പേരിലുള്ള കൊല്ലത്തെ എം.പി. കൃഷ്ണൻ വൈദ്യൻ ആയുർവേദ ആശുപത്രിയിൽ ഡോക്ടറായി.
1985ൽ ബനാറസ് നാഷനൽ അക്കാദമി ഓഫ് ഇന്ത്യൻ മെഡിസിൻ എഫ്.എ.ഐ.എം. ഫെലോഷിപ്പും 1999ൽ നാഷനൽ അക്കാദമി ഓഫ് ആയുർവേദ എഫ്.എൻ.എ.എ ഫെലോഷിപ്പും നൽകി.
അമല ആയുർവേദ ഹോസ്പിറ്റൽ ഓണററി റിസർച് ഡയറക്ടർ ആൻഡ് സ്പെഷൽ കൺസൽറ്റന്റ്, കോട്ടയ്ക്കൽ ആര്യവൈദ്യശാല ക്ളിനിക്കൽ ആൻഡ് ലിറ്റററി കൺസൽറ്റന്റ്, ആലുവ കേരള ആയുർവേദ ഫാർമസി ഡയറക്ടർ, ഷൊർണൂർ കെഎ സമാജം ആശുപത്രി ഉപദേശക സമിതി ബോർഡ് ചെയർമാൻ, ഡയറക്ടർ എന്നീ നിലകളിൽ സേവനമനുഷ്ഠിച്ചു.
25 വർഷം കേരള ആയുർവേദ മണ്ഡലത്തിന്റെ പ്രസിഡന്റായിരുന്നു.
സംസ്ഥാന പ്ലാനിങ് ബോർഡ് ആയുർവേദ -ഹോമിയോപ്പതി ടാക്‌സ് ഫോഴ്‌സ് ചെയർമാൻ, കേരള, എം.ജി., കാലിക്കറ്റ്, മദ്രാസ്, ഭാരതിയാർ സർവകലാശാലകളിൽ പരീക്ഷകൻ, ശ്രീശങ്കരാചാര്യ സർവകലാശാലയുടെ ഡീൻ, സെൻട്രൽ കൗൺസിൽ ഓഫ് ഇന്ത്യൻ മെഡിസിൻ അംഗം, തൃശ്ശൂർ അമല കാൻസർ സെന്ററിന്റെ ഡയറക്ടർ, കേരള ആയുർവേദ ഫാർമസിയുടെ രക്ഷാധികാരി തുടങ്ങി നിരവധി പദവികൾ വഹിച്ചു.
കൃതികൾ പഞ്ചകർമ ചികിത്സാസാര സംഗ്രഹം പുരസ്കാരങ്ങൾ പത്മശ്രീ വൈദ്യവാചസ്പതി അവാർഡ് (1989), ബൃഹത്രയീരത്ന അവാർഡ് (1977) പതഞ്ജലി അവാർഡ് (2001) അഷ്ടാംഗരത്ന അവാർഡ് (2009) അവലംബങ്ങൾ
കെ. രാജു ഇംഗ്ലീഷ് വിലാസം https://ml.wikipedia.org/wiki/K.
പ്രമുഖ സി.പി.ഐ  നേതാവും പുനലൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് കെ. രാജു .
പുനലൂരിൽനിന്ന് മൂന്നു തവണ നിയമസഭാ തെരഞ്ഞെടുപ്പിൽ വിജയിച്ചു.
സി.പി.ഐ. സംസ്ഥാനകൗൺസിൽ അംഗമാണ്.
കൊല്ലം ജില്ലയിലെ ഏരൂർ നെട്ടയത്ത് പുത്തൻപുര വീട്ടിൽ ആദ്യകാല കമ്യൂണിസ്റ്റ്‌ ജി. കരുണാകരന്റെയും കെ. പങ്കജാക്ഷിയുടെയും മകനായി 1ജനിച്ചു.
നിയമബിരനിയമബിരുദം നേടി.
എ.ഐ.എസ്.എഫിലൂടെ പൊതു പ്രവർത്തന രംഗത്തെത്തി.
2006-ൽ എം.വി. രാഘവനെ ആദ്യ തെരഞ്ഞെടുപ്പിൽ തോല്പിച്ചു.
കെ. രാജൻ ഇംഗ്ലീഷ് വിലാസം https://ml.wikipedia.org/wiki/K.
പ്രമുഖ സി.പി.ഐ നേതാവും പതിനഞ്ചാം കേരളനിയമസഭയിലെ റ​വ​ന്യൂ വകുപ്പ് മന്ത്രിയുമാണ് കെ.രാജൻ .
സർവേ ആൻഡ് ലാൻഡ് റെക്കോർഡ്സ്, ഭൂപരിഷ്കരണം, ഭവന നിർമാണം എന്നീ വകുപ്പുകളുടെ ചുമതലയും വഹിക്കുന്നു.
പതിനാലാം കേരളനിയമസഭയിലെ ചീഫ് വിപ്പായിരുന്നു ഒല്ലൂർ നിയമസഭാമണ്ഡലത്തിൽ നിന്നാണ് രണ്ടു തവണയും നിയമസഭാ സമാജികനായത്.
അന്തിക്കാട് പുളിക്കൽ കൃഷ്ണൻകുട്ടി മേനോന്റെയും രമണിയുടെയും മകനാണ്.
ശാസ്ത്രസാഹിത്യ പരിഷത്ത്, ബാലവേദി എന്നിവയിലൂടെയാണ് കെ. രാജൻ പൊതുപ്രവർത്തന രംഗത്ത് എത്തിയത്.
തൃശ്ശൂർ കേരളവർമ കോളേജിൽ നിന്ന് പ്രീഡിഗ്രിയും ഡിഗ്രിയും നേടി.
ഈ കാലഘട്ടത്തിലാണ് എ.ഐ.എസ്.എഫിലൂടെ വിദ്യാർഥി രാഷ്ട്രീയരംഗത്ത് സജീവമാകുന്നത്.
കാലിക്കറ്റ് സർവകലാശാലാ യൂണിയൻ ജോയിന്റ് സെക്രട്ടറി, യുവജനക്ഷേമ ബോർഡ് അംഗം എന്നീ നിലകളിൽ പ്രവർത്തിച്ചിട്ടുണ്ട്.
തിരുവനന്തപുരം ലോ അക്കാദമിയിൽനിന്ന് നിയമബിരുദം നേടി തൃശ്ശൂർ കോടതിയിൽ അഭിഭാഷകവൃത്തി ആരംഭിച്ചെങ്കിലും മുഴുവൻസമയ രാഷ്ട്രീയപ്രവർത്തകനായിമാറി.
എ.ഐ.എ സ്.
എഫ്. അഖിലേന്ത്യാ വൈസ് പ്രസിഡന്റ്, സംസ്ഥാന സെക്രട്ടറി, ജില്ലാ സെക്രട്ടറി എന്നീ നിലകളിൽ പ്രവർത്തിച്ചു.
നിലവിൽ എ.ഐ.വൈ.എഫ്. ദേശീയ ജനറൽ സെക്രട്ടറിയും സി.പി.ഐ. സംസ്ഥാന എക്സിക്യുട്ടീവ് അംഗവുമാണ്.
ഒല്ലൂരിലെ എം.എൽ.എ.യായ രാജൻ പതിനാലാം നിയമസഭയിൽ ചീഫ് വിപ്പ് സ്ഥാനവും വഹിച്ചിരുന്നു.
ഭാര്യ: അനുപമ തിരഞ്ഞെടുപ്പുകൾ
2021 ൽ ഒല്ലൂർ മണ്ഡലത്തിൽ നിന്ന് 21506 വോട്ടിന്റെ ഭൂരിപക്ഷത്തിനാണ് കെ. രാജൻ ജയിച്ചത്.
തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2021 ഒല്ലൂർ നിയമസഭാമണ്ഡലം കെ. രാജൻ സി.പി.ഐ. , എൽ.ഡി.എഫ്. 2016 ഒല്ലൂർ നിയമസഭാമണ്ഡലം കെ. രാജൻ സി.പി.ഐ. , എൽ.ഡി.എഫ്. എം.പി. വിൻസെന്റ് കോൺഗ്രസ് (ഐ.) , യു.ഡി.എഫ്. അവലംബം
കുര്യനാട് ചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Kuryanad_Chandran
നാടകകൃത്ത്, സംവിധായകൻ, സമിതി സംഘാടകൻ എന്നീ നിലകളിൽ ശ്രദ്ധേയനായ കലാകാരനാണ് കുര്യനാട് ചന്ദ്രൻ .
കേരള സംഗീതനാടക അക്കാദമിയുടെ ഗുരുപൂജാ പുരസ്കാരം 2020 ൽ  ലഭിച്ചു.
39 വർഷത്തെ പ്രൊഫഷനൽ നാടക രംഗത്തെ സമഗ്ര സംഭാവനകൾ പരിഗണിച്ചാണ് അവാർഡ് ലഭിച്ചത്.
കോട്ടയം ജില്ലയിലെ കുര്യനാട് ജനിച്ചു.
1982ൽ നാടകങ്ങൾക്കു വേദിയൊരുക്കി നൽകി പ്രഫഷനൽ നാടക രംഗത്തെത്തിയ ചന്ദ്രൻ 1998ൽ കൂത്താട്ടുകുളം കേന്ദ്രമായി 'അങ്കമാലി അമൃത' എന്ന പേരിൽ പ്രഫഷനൽ നാടകസമിതി തുടങ്ങി.
ആദ്യ 2 വർഷം മറ്റുള്ളവർ രചിച്ച നാടകങ്ങൾ വേദികളിൽ അവതരിപ്പിച്ചു.
2000ൽ കുര്യനാട് ചന്ദ്രൻ എഴുതിയ 'മാന്ത്രികച്ചെപ്പ്' 2 സീസണിലായി 450 വേദികളിൽ അവതരിപ്പിച്ചു.
ഇടവിട്ട് 8 വർഷങ്ങളിലായി 1072 വേദികളും ഈ നാടകം പിന്നിട്ടു.